ན་དགའ་བཟང་པོ། གུ་རུ་གཙོ་འཁོར་དང་། རྒྱལ་
བ་བྱམས་པ་རྣམས་ཕེབས་འདུག །སྤོས་སྤོར་མཆོད་པ་ཕུལ་གསུངས་ད་དུང་ནམ་མཁར་
གཟིགས་ཏེ་ཞལ་འཛུམ་འཛུམ་པ་མཛད་པ་སྐུ་མདུན་དུ་སྡོད་མི་རྣམས་ཀྱི་དངོས་མཐོང་
ཡིན་འདུག་ཅིང༌། རིམ་གྱིས་གཟིམས་མལ་དུ་ཕེབས། ཞག་བཞིའི་བར་རགས་པའི་
49

གངས་ཅན་རིག་བཅུད་ལས། མཁན་ཆེན་དཔལ་ལྡན་ཆོས་སྐྱོང་གི་གསུང་འབུམ། ཨེ།
གསོལ་ཟས་སྤངས་ཏེ་ཐུགས་དམ་ཁོ་ན་རང་དུ་བཞུགས། རྗེས་སྒྲུབ་དང་སྐུ་པུར་སྦྱང་
སོགས་ཀྱི་ཞལ་ཏ་ཞིབ་པར་མཛད། ཚེས་བཅུ་གཉིས་ཀྱི་སྔ་དྲོ་གདོང་སྨྲས་བླ་མ་སྐུ་སྐྱེ་
ཕེབས་ཡོད་ན་མྱུར་དུ་ཐོངས། ང་དེ་རིང་ལས་སྡོད་བདོག་མི་འདུག
ཙམ་ཞིག་ལ་ཁེལ་བ་ཡོད་པ་ཁྱེད་རང་ཚོ་ཅུང་བསོད་ནམས་ཁེལ་པ་ཡིན་ནམ་གསུངས། སྐུ་
སྐྱེ་ལ་ཕྱག་དབང་མཛད་ཁྱེད་དམ་ཚིག་མ་ལོག་པ་ཡིན་གསུངས་བཀའ་འདྲི་ཅུང་ཟད་
།གཟའ་སྐར་དེ་འབྲིང་
གནང་། སྐུ་དབོན་རྣམ་གཉིས་ལ་སྤྱན་གཟིགས་ཤིང་ཤོག་གསུངས་པའི་ཕྱག་བརྡ་གནང་སྟེ་
ཕྱག་ལ་འཇུས་དབུ་གུག་གུག་ཐུགས་དམིགས་འདྲ་བ་རེ་མཛད་ནས། རིམ་གྱིས་ལྗགས་
དབུགས་དྲག་པོ་མ་ཡིན་པའི་དལ་བུའི་ནར་ནར་ཕྱུང་དེ་འཕྲལ་ཕྱག་མཉམ་བཞག་མཛད།
དབུ་གཡོན་ཕྱོགས་སུ་ཅུང་ཞིག་ཡོ་ཙམ། ཞབས་གཉིས་རྒྱལ་པོ་རོལ་པའི་སྟབས་ཀྱིས་ཙོག་
པུར་བཞུགས་ཏེ་ནམ་གྱི་ཐུན་བར་མར་གཟུགས་སྐུ་ཆོས་དབྱིངས་སུ་ཐིམ། ཤངས་གཡོན་
ནས་བྱང་སེམས་དཀར་པོ་ཞིག་འཛག་ཅིང་དབུ་གཙུག་ནས་ཟིལ་པ་ཕྲོམ་མེར་སྐུ་གཟུགས་
དྲང་ཐལ་ཏེ་སོང་ནས་ཞག་གསུམ་སོང་བ་དང་དབུ་ཅུང་གུག་ཙམ་ལས་གདུང་ཆེར་ཡོ་བ་
ལྡན་དང་། གདན་ས་ཆེན་པོལའང་བསག་སྦྲང་ཞུ་རྟེན་དང་གནས་ཚུལ་སོགས་ཕུལ་བ།
སོགས་མི་འདུག །
འཇམ་དབྱངས་མཆེད་ནས་ཀྱང་དགོངས་པ་རྫོགས་པའི་ཐུགས་བསྐྱེད་བླ་མེད་གནང་ཞིང་།
དམ་པ་དེ་ཉིད་ཀྱི་ཞལ་ཆེམས་ལྟར། སྐུ་གདུང་ཞུགས་འབུལ་གྱི་རིམ་པ་དག་དགེ་སློང་
དཔལ་ལྡན་ཆོས་སྐྱོང་གིས་གུས་པས་བསྒྲུབས་ནས། གདུང་རུས་རྣམས་ཕྱག་ལེན་རྣམ་པར་
དག་པའི་སྒོ་ནས་བཏུས་ཏེ་བླ་མ་ཡི་དམ་ཀྱི་སྐུ་བརྙན་དང་སྭཙྪ་སོགས་མང་དུ་བསྐྲུན།
གདུང་རུས་ཕལ་ཆེར་གདན་ས་ནས་བཀའ་ཕེབས་ལྟར་ཕུལ། དགོངས་རྫོགས་ཀྱི་རིམ་པ་
རྒྱ་ཆེ་བ་དང་། ཨེ་ཝཾ་གཙུག་ལག་ཏུ་དགྲམ་རྒྱུའི་དུས་ཐང་གསར་བཞེངས། དུས་ཇ་རྒྱུན་
གཤེགས་པ་དེ་ནུབ་ནས་བཟུང་ཀྱེ་རྡོར་སྒྲུབ་མཆོད་ལམ་ཟབ་བླ་མཆོད་སོགས་རྒྱུན་
50

ཨེ་ཝཾ་པའི་གདན་རབས་རིན་ཆེན་ཕྲེང་མཛེས་ཀྱི་ཁ་སྐོང་རྟོགས་བརྗོད་བྱིན་རླབས་འདོད་དགུའི་དཔལ་སྟེར།
འཛུགས་སོགས་དང་། ཁྱད་པར་སྐུ་གདུང་མཆོད་རྟེན་གསེར་དངུལ་ར་མ་ལུག་ལ་རིན་ཆེན་
དུ་མའི་ཕྲ་རྒྱན་གྱིས་སྤྲས་པ་ཐོག་ཚད་ཙམ་བཟོ་བཀོད་ཆེད་དུ་མཚར་བ་དང་། ལམ་འབྲས་
སུ་ཁ་སྐོང་སྣང་བརྙན། དེ་དག་གི་མདུན་དུ་མཆོད་པའི་བྱེ་བྲག་བསམ་གྱིས་མི་ཁྱབ་པ་
འབུལ་བ་སོགས་མདོར་ན་རྣམ་དཀར་གྱི་ཕུང་པོ་ཇི་སྙེད་ཅིག །དབོན་རིན་ཆེན་རྣམ་གཉིས་
ནས་ལེགས་པར་སྒྲུབ་པ་མཛད་པ། དམ་པ་དེ་ཉིད་ཀྱི་དགོངས་པ་ཆོས་དབྱིངས་སུ་རྫོགས་
པ་དང་། བདག་གཞན་སེམས་ཅན་ཐམས་ཅད་ལ་ཡེ་ཤེས་གཟིགས་པའི་བྱིན་རླབས་འཇུག་
པའི་རྒྱུར་གྱུར་ཅིག། །།
བདག་དགེ་སྦྱོང་དཔལ་ལྡན་ཆོས་སྐྱོང་ནི། ཐོག་མེད་དུས་ནས་ལས་འབྲས་ས་བོན་
དཀར་ནག་ཁྲ་གསུམ་སྤེལ་མ་ཞིག་གི་མཐུས། སྐྱེ་ཡུལ་ངོར་ཨེ་ཝཾ་གྱི་བྱ་འདབས་སུ། ཇ་
དཔོན་ཟུར་ཁང་པའི་ཁྱིམ་དུ། རིགས་རུས་སོགས་ཀྱི་རྒྱུ་མཚན་བཤད་པའི་ལྕེ་ཐུང་ངུར་
སོང་བ། ཕ་ཀུན་དགའ་རྡོ་རྗེ་དང་མ་དཔལ་བུ་ཁྲིད་གཉིས་ཀྱི་བུར་ཆུ་ཕོ་རྟ་ལོར་སྐྱེས། མིང་
རྡོ་རྗེ་ཕུན་ཚོགས་སུ་བཏགས་འདུག །བྱིས་པའི་སྐབས་ཀྱི་སྤྱོད་པ་བཟང་ངན་སྣ་ཚོགས་
ཞིག་ཡོད་འདྲ་བའི། ལ་ལས་བཟང་པོ་བྱེད་ཟེར། ལ་ལས་ངན་པ་བྱེད་ཟེར་སྐད་འདུག །ལོ་
ལྔ་ལོན་སྐབས་ཁུ་བོ་བླ་མ་མཚུངས་མེད་བསྟན་འཛིན་ལྷུན་གྲུབ་དཔལ་བཟང་པོའི་སྐུ་དྲུང་
དུ་ཀླུ་ལྡིང་དུ་སྡོད་པ་སོགས་དགོན་པ་རང་ལ་མོས། བདུན་ལོན་སྐབས་གཟིམས་ཁང་འོག་
ཏུ་ཁུ་བོ་བླ་མ་སྤོས་ནས་བཞུགས་སྐབས་སུ། གཙུག་ཕུད་ཕུལ་བའི་མིང་དཔལ་ལྡན་ཆོས་
སྐྱོང་དུ་བཏགས་ཤིང་རྟེན་འབྲེལ་ལེགས་པར་བྱུང་གསུངས། བྱིས་པ་འཇུག་པའི་སྒོ་ནས་
ཆོས་སྤྱོད་རིམ་པར་སློབ་པར་མཛད། ལོ་དེར་མཁན་པོ་བྱམས་པ་ཚུལ་ཁྲིམས་དཔལ་
བཟང་དང་། མཚུངས་མེད་བསོད་ནམས་དཔལ་ལྡན་ལས་སློབ། གནས་བརྟན་འདུལ་བ་
འཛིན་པ་བསྟན་འཛིན་ལྷུན་གྲུབ་དཔལ་བཟང་པོ་བཅས། དགེ་འདུན་གྲངས་ཚང་བའི་
དབུས་སུ་དགེ་ཚུལ་གྱི་སྡོམ་པ་ནོད། མངར་གསུམ་གྱི་དགའ་སྟོན་བཅས་གནང་། ཤ་ཆང་
51

གངས་ཅན་རིག་བཅུད་ལས། མཁན་ཆེན་དཔལ་ལྡན་ཆོས་སྐྱོང་གི་གསུང་འབུམ། ཨེ།
གི་སྲེད་ཞེན་སྤངས་ཤིང་སློབ་གཉེར་ལ་བརྩོན་པ་གྱིས་གསུངས། དམ་པ་དེ་ཉིད་ཀྱིས་
དཔལ་དགེས་པ་རྡོ་རྗེའི་རྒྱུ་ལམ་གྱི་དབང་དང་། ཁྱད་པར་གཉིས་ལྡན་གྱི་སེམས་བསྐྱེད་ཀྱི་
སྡོམ་པ། མགོན་པོ་མེ་འབར་མའི་ལུང་སོགས་ལུགས་གཉིས་ཀྱི་བཀའ་དྲིན་ཆེ་བར་སྩལ།
རང་ལོ་བཅུར་སླེབས་པ་ནས་ཚོགས་སྒྲིག་རྒྱུགས། ཚོགས་འདོན་རིམ་པ། བརྟག་
གཉིས། ཚུལ་ལྗོན། སྡོམ་གསུམ། སྣང་རྒྱུད། རྒྱལ་སྲས་ལམ་བཟང་། བླ་མ་མཆོད་པ་
སོགས་བལྟ་ཁུལ་བྱས། རྗེ་བཙུན་བྱང་ཆུབ་ཀྱི་སེམས་དཔའ་བསོད་ནམས་དཔལ་ལྡན་ལ་
ལམ་འབྲས་བུ་དང་བཅས་པའི་སྔོན་འགྲོ་དངོས་གཞིའི་ཁྲིད། རྒྱུ་ལམ་གྱི་དབང་། རྒྱབ་ཆོས་
སྐོར། བདེ་མཆོག་ལཱུ་ནག །གུར་སམ། ཕུར་པ། འཇིགས་བྱེད། མགོན་པོའི་བཀའ་
བབས་ལྔ། སྒྲུབ་ཐབས་བརྒྱ་རྩ་གཙོ་བོར་གྱུར་པའི་རྗེས་གནང་ཟུར་ཁ་རིགས་དུ་མ།
འཕགས་པ་བརྒྱད་སྟོང་པ། དཀོན་མཆོག་ལྷུན་གྲུབ། པཎ་ཆེན་བུདྡྷའི་བཀའ་འབུམ་བཅས་
ཀྱི་ལུང་སོགས་བཀའ་དྲིན་ཚད་མེད་གྱུར།
རང་ལོ་བཅུ་དགུ་པར་ཐུབ་དབང་གཉིས་པ་མཁན་ཆེན་བསོད་ནམས་བཟང་པོའི་
ཞལ་སྔ་ནས་དང་། འདུལ་བ་འཛིན་པ་བློ་གྲོས་ཕུན་ཚོགས་སོགས་དགེ་འདུན་གྲངས་ཚང་
བའི་དབུས་སུ་བསྙེན་པར་རྫོགས། དགེས་རྡོར་སྨིན་གྲོལ་གྱི་དབང་། གྲུབ་བརྒྱའི་བྱིན་
རླབས་མཁའ་སྤྱོད། བིར་སྲུང་། ལམ་ཟབ་ཕྱི་ནང་། སྒྲུབ་ཐབས་རྒྱ་མཚོ་གཙོ་བོར་གྱུར་པའི་
ཡི་དམ་ཆོས་སྲུང་ནོར་ལྷའི་རྗེས་གནང་དུ་མ་བཀའ་དྲིན་ནོད། གཞན་ཡང་བསྟན་འཛིན་གྱི་
སྐྱེས་ཆེན་དམ་པ་བློ་བཟང་སྐལ་བཟང་རྒྱ་མཚོའི་སྡེ། བློ་བཟང་དཔལ་ལྡན་ཡེ་ཤེས་དགའ་
ལྡན་ཁྲི་རིན་པོ་ཆེ་རབ་འབྱམས་པ་བྱམས་པ། ས་སྐྱ་པ་ཡབ་ཆེན་ཀུན་དགའ་བཀྲ་ཤིས།
དེའི་སྲས་ཀུན་དགའ་བསོད་ནམས་རིན་ཆེན། ཀུན་དགའ་བློ་གྲོས། གཅུང་མཐུ་སྟོབས་
དབང་ཕྱུག །རྡོ་རྗེ་འཛིན་པ་མཚུངས་མེད་བསྟན་འཛིན་ལྷུན་གྲུབ། ཤར་ཆེན་བློ་གྲོས་
གྲགས་པ། རྨོར་ཆེན་ལྷ་རིགས་གནས་སར་དབོན་རིན་པོ་ཆེ། སྤྲོ་ལུང་པ་ཆེན་པོ། ཀརྨ་པ་
52

ཨེ་ཝཾ་པའི་གདན་རབས་རིན་ཆེན་ཕྲེང་མཛེས་ཀྱི་ཁ་སྐོང་རྟོགས་བརྗོད་བྱིན་རླབས་འདོད་དགུའི་དཔལ་སྟེར།
ཞྭ་དམར་ནག །སིདྡྷི་སྤྲུལ་སྐུ་རིན་པོ་ཆེ། འབྲི་གུང་ཞབས་དྲུང་རིན་པོ་ཆེ། འབྲུག་པ་ཐམས་
ཅད་མཁྱེན་པ། ཡོངས་འཛིན་རིན་པོ་ཆེ། རིག་འཛིན་སྨིན་གྲོལ་གླིང་པ། ཁམས་རྫོགས་
ཆེན་སྤྲུལ་པའི་སྐུ་སོགས་སྔ་ཕྱིར་དམ་པ་བཅུ་ཕྲག་གཉིས་ཀྱི་གསུང་གི་བདུད་རྩི་མྱོང་བའི་
སྐལ་བ་སྦོམ་པོར་གྱུར་ཅིང་། དགེས་རྡོར། འཇིགས་བྱེད། ངན་སོང་སྦྱོང་བ་སོགས་ཀྱི་ཡི་
དམ་ཞི་རྒྱས་དབང་དྲག་གི་བསྙེན་པ་སྦྱིན་སྲེག་བཅུ་ཕྲག་གཅིག་དང་ཉག་མ་ལྔའི་སྐོར་
བགྱིས། གཙང་དབུས་མཐའ་དག་གི་གནས་སྐོར་གྱི་སྐབས་སུའང་སློབ་མ་དད་ལྡན་རྣམས་
སུ་འདོད་ཆོས་ཅི་རིགས་པའི་སྦྱིན་པ་བྱས།
རང་ལོ་ཉེར་ལྔའི་སྐབས་རྡོ་རྗེ་འཛིན་པ་ཁུ་བོ་བསྟན་འཛིན་ལྷུན་གྲུབ་ཞིང་གཞན་དུ་
གཤེགས་པའི་སྐུ་གདུང་གི་ཞབས་ཕྱི་དང་མཆོད་འབུལ་དགོངས་རྫོགས་ཀྱི་རིགས་རྒྱ་ཆེར་
བསྒྲུབས། རང་ལོ་ཉེར་ལྔ་ནས་ཉེར་བརྒྱད་ཀྱི་བར་ཨེ་ཝཾ་དུ་དགེ་འདུན་པ་རྣམས་སུ་ཞབས་
ཏོག་དང་། ཆོས་ཀྱི་སྦྱིན་པ་བགྱིས། ས་བྱ་ལོར་ཀླུ་ལྡིང་པའི་ཤར་ཆེན་གོང་མའི་དུས་རྟེན་དུ་
ཐར་ལམ་སྒར་འཛིན་འགྲོ་དགོས་ཚུལ་ཕེབས་པ་ལྟར་ཞབས་དྲུང་རིན་པོ་ཆེའི་བཀའ་དང་
ལེན་གྱིས་སོང་བར། ཁུ་བོ་དམ་པ་དེ་ཉིད་ཀྱི་ཐུགས་དྲིན་དང་། རང་ཉིད་ལའང་སྔོན་ལས་
འཕྲལ་རྐྱེན་ཇི་ལྟར་ཞིག་གི་སྟོབས་བདོ་བ་ཡིན་རུང་། ཡུལ་དགོན་འབྲོག་གསུམ་གྱི་མཆོག་
དམན་ཀུན་གྱིས་དད་ཅིང་འདུན་པའི་འབུལ་ནོད་ཀྱི་ཚོགས་ཀྱང་གྱ་ནོམ་པ་བྱུང་ཞིང༌།
སྐབས་སྡེ་དགེར་མཁན་ཆེན་བཀྲ་ཤིས་ལྷུན་གྲུབ་དང་། ཆོས་རྒྱལ་བསྟན་པ་ཚེ་རིང་བཅས་
ཀྱི་མཇལ་ཞུ་ཞིག་ལའང་རྨི་ལམ་གྱི་སྐབས་ཙམ་བཅར་བ་མཆོད་ཡོན་ཟུང་གི་བདག་རྐྱེན་ཆེ་
བར་བྱུང་། ཐར་ལམ་སྒར་དུ་ལོ་གསུམ་བསྡད་ནས་སླར་ཡང་ཨེ་ཝཾ་དུ་འོང་བའི་ཡར་ལམ་
ལྷ་ལྡན་དུ་མི་དབང་ཆེན་པོར་མཇལ་ཕྱག་ཏུ་བཅར་བ་སོགས་ལའང་སྟབས་བདེ་སྐབས་
གཟོས་ཀྱི་བདག་རྐྱེན་ཆེ་བར་གནང༌། རིམ་གྱིས་ངོར་དུ་འབྱོར་སླེབས་པའི་ཉིན་རྟེན་
འབྲེལ་ལེགས་པ་བྱུང་། དངོས་ཆས་གང་ཡོད་ཕལ་ཆེ་བ་ནི་ཀླུ་ལྡིང་རང་དུ་ཕུལ། དེ་འཕྲོས་
53

གངས་ཅན་རིག་བཅུད་ལས། མཁན་ཆེན་དཔལ་ལྡན་ཆོས་སྐྱོང་གི་གསུང་འབུམ། ཨེ། ༽
ཀྱི་དངོས་ཚོགས་གང་ཡོད་ལྷག་མེད་ཀྱི་ས་སྐྱ་གོང༌། བཀྲ་ཤིས་ལྷུན་པོ། ངོར་བླ་བྲང་ཁག་
སོགས་སུ་འབུལ་བ། དགོན་སྡེ་བརྒྱ་ཕྲག་ཕྱེད་གཉིས་ཙམ་ལ་མང་ཇ་མཆོད་འབུལ་སོགས་
ཞུས། ལོ་དེར་ཕན་ཁང་སྤྱིལ་བུ་རང་དུ་བསྡད། ཡང་བསྐྱར་ཁམས་སུ་འགྲོ་རྩིས་ལ། ཞལ་
བཞི་པ་མི་མཉེས་ཚུལ་དང་། ལྷ་མོ་རེ་མ་ཏི་མཉེས་ཚུལ་གྱི་རྨི་ལྟས་ངོ་མཚར་བ་བྱུང་བའི་
ཁམས་འགྲོས་བློ་བཤོལ་ཏེ་བསྡད། མི་རིང་བར་མཁན་ཆེན་ནམ་མཁའ་བསམ་གྲུབ་
གདན་སར་དགོངས་ཁྲོལ་ཞུས་པའི། མི་དབང་བསོད་ནམས་རབ་རྒྱས་ཀྱི་བཀའ་ཕེབས་
དང་། ངོར་བླ་སྤྱི་ཐུན་མོང་གི་འདོད་གཅིག་ལྟར་གྱི་བླ་བྲང་གི་གདན་ས་རང་ལོ་སོ་གཅིག་པ་
ཆུ་གླང་ཟླ་བ་བརྒྱད་པའི་ཚེས་བརྒྱད་ལ་འགན་ཁུར་བགྱིས། རྒྱལ་བ་གོང་མའི་བཀའ་དྲིན་
ཡིད་ལ་བཅངས་པའི་འཛིན་གྲས་སྐོར་ལ་ཆོས་དང་ཟང་ཟིང་སྤེལ་མའི་ཅི་ལོ་གང་ལོས་ནམ་
ཟླ་དུས་ཚོད་ཅི་ཆོལ་བགྱིས། སྐབས་དེར་སྡེ་དགེ་ཆོས་རྒྱལ་ཆེན་པོ་ཁྲི་ཆེན་བླ་མ་ཕུན་
ཚོགས་བསྟན་པ་སོགས་དད་ལྡན་གྱི་མི་ཆེན་བླ་ཆེན་སློབ་མ་སྦྱིན་བདག་གི་ཚོགས་མང་རབ་
འདུས། ལྕགས་སྤྲེལ་ལོར་སྡེ་དགེར་མཁན་ཆེན་བཀྲ་ཤིས་ལྷུན་གྲུབ་དག་ཞིང་དུ་གཤེགས་
པའི་གདན་ཚབ་པར་བདག་སྡེ་དགེའི་མཆོད་གནས་སུ་གནང་དགོས་ཚུལ་གྱི་སྡེ་དགེ་བླ་མ་
ཕུན་ཚོགས་བསྟན་པས་མི་དབང་ཆེན་པོར་སྙན་སྒྲོལ་ཕུལ་བར། དོན་སྨིན་གྱིས་ཕྲན་ལ་སྡེ་
དགེར་འགྲོ་དགོས་ཀྱི་བཀའ་ཤོག་ཕེབས་པར་བརྟེན། གདན་ཚབ་ཏུ་བྱམས་པ་བསོད་
ནམས་བཟང་པོ་མངའ་གསོལ། བླ་བྲང་གི་རྩིས་འབུལ་སོགས་རྒྱས་པར་ཕུལ། རང་ལོ་སོ་
བརྒྱད་པར་སྡེ་དགེར་སོང་། ལྷུན་གྲུབ་སྟེང་དུ་ཡོན་མཆོད་ཞལ་འཛོམ་དང་གང་སྤྱིའི་རྟེན་
འབྲེལ་སྒོ་བཟང་བར་བྱུང༌། ལོ་གྲངས་བཅོ་ལྔ་བར་བསྡད་པའི་སྐབས་གང་དུའང་གཙོ་བོ་
སྡེ་དགེ་ཚང་གིས་མཚོན་པའི་བོད་ཆེན་པོའི་ལྗོངས་ཡོངས་སུ་རྫོགས་པའི་རིས་བྲལ་བསྟན་
པའི་ཞབས་འགྱུར་དང༌། འགྲོ་བ་མཆོག་དམན་ཀུན་ལ་རྣམ་བཞིའི་སྦྱིན་པས་ཚིམ་པའི་
འགྲོ་དོན་དང་ཕྲིན་ལས་ནི་མཁའ་ཡི་བུ་མོས་ཕ་མཐར་བྱེད་པར་གྱུར། རང་ལོ་ང་གསུམ་
54

ཨེ་ཝཾ་པའི་གདན་རབས་རིན་ཆེན་ཕྲེང་མཛེས་ཀྱི་ཁ་སྐོང་རྟོགས་བརྗོད་བྱིན་རླབས་འདོད་དགུའི་དཔལ་སྟེར།
པར་དབུས་ཕྱོགས་སུ་འོངས། རྒྱལ་བ་ཡབ་སྲས། དཔལ་ས་སྐྱ་པ་ཆེན་པོ། ཨེ་ཝཾ་བླ་བྲང་
ཁག་སོགས་རིས་བྲལ་གྱི་བསྟན་འཛིན་བླ་ཆེན་རྣམས་སུ་འབུལ་ཆེན། གཙང་དབུས་མཐའ་
དག་གི་རིས་བྲལ་དགོན་སྡེ་རྣམས་སུ་མང་ཇ་གྲལ་འགྱེད། ལྷ་ས་བསམ་ཡས་ཀྱིས་མཚོན་
གནས་ཆེན་གཙུག་ལག་ཁང་བཅས་ཀྱི་ལུས་མེད་ཐུལ་གྱི་རྟེན་གསུམ་ལ་མཆོད་འབུལ།
མཆོད་རྫས་ཀྱི་བྱེ་བྲག་སྙན་དར། གསེར་ཆབ་སོགས་དང་། གཞན་ཡང་དབུལ་པོར་སྦྱིན་
བཏང་བཅས་ཚང་མར་དངུལ་ཐོག་ཏུ་བསྡོམས་པར་སྲང་གྲངས་སོགས་བརྗོད་ཀྱིས་མི་ལང་
བ་ཙམ་གྱིས་ཚོགས་གཉིས་ཡོངས་སུ་སྤེལ་ཁུལ་བགྱིས་པ་ལ། གཙོ་བོར་རྒྱལ་བ་ཡབ་སྲས་
དང་དཔལ་ས་སྐྱ་པ་ཆེན་པོ་སོགས་ནས་ཀྱང་ཁྱོད་ཀྱིས་དངོས་ཆས་རྣམ་ཐོས་སྲས་ཀྱི་བང་
མཛོད་ཁ་དབྱེ་བ་ལྟ་བུས་རྣམ་དཀར་གྱི་ཚོགས་བསམ་གྱིས་མི་ཁྱབ་པ་སྒྲུབ་པའི་སྟོབས་འདི་
བཞིན་ལ་རྗེས་སུ་ཡི་རང་གི་བཀའ་མཆིད་གསེར་གྱི་ཅོད་པན་ཡང་སྤྱི་བོར་བསྩལ།
དེ་མཚུངས་དབུས་གཙང་གི་སེར་སྐྱ་ཚང་མས་ཀྱང་མགྲིན་གཅིག་པས་བསྟན་པའི་
ཞབས་ཏོག་སོགས་ལེགས་རབ་ཀྱི་བསྔགས་བརྗོད་གླེང་པ་ལས་གཞན་དུ་མ་གྱུར་པ་སྒྲོ་
བཏགས་ཀྱིས་མཚན་མ་བྲལ་ཞིང་མཆོག་དམན་གྱི་ལྐོག་གྱུར་མིན་པའི་ཆོས་ཅན་ནོ། །བར་
སྐབས་སུ་འབྲེལ་བ་གང་བྱུང་རྣམས་བཅད། སླན་ཆད་མི་ཚེ་སྟོང་ཟད་དུ་མི་འགྲོ་བའི་དགེ་
སྦྱོར་ཞིག་བསམ་རུང་། བློ་རྩེ་ཟུང་གི་རེ་དོགས་ཀྱི་ངང་དུ་ཚོམ། ཕྱིན་ཆད་ཅིའང་། ནམ་འཆི།
གར་སྐྱེ་སོགས་ཀྱི་ངེས་པ་ནི་མ་ཤེས། ཞིབ་པར་གཟིགས་འདོད་རྣམས་ཁོ་བོའི་བྱས་བྱུང་
པོད་གཉིས་ཡོད་པས་དེར་གཟིགས་ཞེས་པའི་མདོར་བསྡུས་འདིའང་གདན་རབས་ཁ་སྐོང་
གི་གྲས་སུ་དགེ་སློང་དཔལ་ཆོས་ཀྱིས་སོ།།
།།
་,
55

གངས་ཅན་རིག་བཅུད་ལས།
མཁན་ཆེན་དཔལ་ལྡན་ཆོས་སྐྱོང་གི་གསུང་འབུམ། ཨེ། ༽